b'\n_START_ARTICLE_\nLandkreuzer P. 1000 Ratte\n_START_SECTION_\nCaracter\xc3\xadstiques t\xc3\xa8cniques\n_START_PARAGRAPH_\nEl m\xc3\xb3n possiblement no veur\xc3\xa0 mai un vehicle cuirassat terrestre de l\'escala del P. 1000 Ratte. De fet, els alemanys mai no es van referir a ell com a tanc, sin\xc3\xb3 com "creuer terrestre"._NEWLINE_El desenvolupament del Ratte va comen\xc3\xa7ar el juny de 1942, a c\xc3\xa0rrec de Krupp. La seva tripulaci\xc3\xb3 superava els 20 homes, la mateixa quantitat de personal que es necessitava per operar quatre tancs. Sobre el paper, el pes del Ratte era de 1000 tones, amb una planta propulsora formada per 8 motors de llanxa torpedera Daimler-Benz MB501 de 20 cilindres, o per dos MAN V12Z32/44 emprats en submarins, alimentats per gasoil i que proporcionaven l\'herc\xc3\xbalia pot\xc3\xa8ncia de 16.000 i 17.000 cv. La seva velocitat m\xc3\xa0xima s\'estima en 40 km/h, i la seva autonomia era desconeguda, encara que podem suposar que seria relativament curta, donada la gran pot\xc3\xa8ncia que es requeria per moure aquest tit\xc3\xa0. El Ratte tenia una longitud de 35 m, amb una amplada de 14 m i una al\xc3\xa7\xc3\xa0ria d\'11 m. El seu armament el componien 2 canons de 280 mm 54.5 SK C/34, 1 can\xc3\xb3 de 128 mm KwK 44 L/55, 8 canons antiaeris Flak de 20 mm i 2 metralladores autom\xc3\xa0tiques MG de 15 mm. La capacitat de munici\xc3\xb3 era de 100 obusos de 280 mm per a cada can\xc3\xb3, amb un total de 200 obusos. Quant al blindatge, frontalment comptava amb 360 mm d\'acer (un blindatge similar al del cuirassat Bismarck), i 220 mm en els laterals.\n_START_SECTION_\nHipot\xc3\xa8tiques limitacions\n_START_PARAGRAPH_\nEl Ratte era un vehicle problem\xc3\xa0tic en el que a la seva mobilitat es refereix. La seva immensa mida i el seu pes ho feien matusser a l\'hora de maniobrar, i donada la seva autonomia suposadament curta, era dif\xc3\xadcil i cost\xc3\xb3s transportar-lo fins al front. Amb erugues de 3,6 metres d\'amplada i 1.000 tones de pes, hauria destrossat totes les carreteres per les quals hagu\xc3\xa9s passat. El Ratte podia travessar rius poc profunds, donada la seva gran al\xc3\xa7\xc3\xa0ria, per\xc3\xb2 era un gran problema el superar penya-segats o rius molt profunds. La seva gran mida implicava el desavantatge de ser un blanc extremadament f\xc3\xa0cil per a l\'aviaci\xc3\xb3 aliada. Malgrat comptar amb canons antiaeris, les seves grans dimensions feien factible atacar-lo amb bombarders de gran altura, que no podrien ser assolits per les bateries antia\xc3\xa8ries terrestres.'